
Grozījumi Ministru kabineta 2010. gada 29. jūnija noteikumos Nr. 602 "Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību"

	Autors

	1.
	Noteikumu konsolidētā versija
3.3 Pēkšņu globāli ekonomiskos un dzīves apstākļus dienesta vietā pasliktinošos gadījumos vai krasu valūtas kursu svārstību gadījumos, nosūtītāja institūcijai, ņemot vērā piešķirtos finanšu līdzekļus, ir atļauts palielināt šo noteikumu 1. pielikuma 1. punktā noteikto maksimālā algas pabalsta, pabalsta par laulātā uzturēšanos ārvalstī un pabalsta par bērna uzturēšanos ārvalstī apmēru un šo noteikumu 4. pielikuma ​​​​​​​ 2. punktā noteikto maksimālās dzīvokļa īres un komunālo izdevumu kompensācijas apmēru, bet ne vairāk kā par 10% kalendāra gadā līdz aktuālā dzīves dārdzības koeficienta piemērošanas brīdim.
	Priekšlikums
Nav saprotami kritēriji pēc kādiem vadīties.
Vēršam uzmanību, ka 3.punktā ir atrunāts tikai par algas pabalstu, pabalstu par laulātā un bērna uzturēšanos ārvalstī.
Piedāvātā redakcija
-
	Ilona Vrona (ZM)

	2.
	Noteikumu konsolidētā versija
14. Ja laulātais vai bērns dienesta vietā neuzturas pastāvīgi, pabalstu darbiniekam izmaksā par faktisko laulātā vai bērna uzturēšanās laiku, kas nepārsniedz darbinieka dienesta laiku dienesta vietā.
	Priekšlikums
Lūdzu paredzēt pienākumu 14.punktā paziņot par ģimenes locekļa faktisko uzturēšanās periodu.
Piedāvātā redakcija
-
	Ilona Vrona (ZM)

	3.
	Noteikumu konsolidētā versija
41. Pirms pirmsskolas izglītības iestādes, sagatavošanas klases un skolas (turpmāk – skola) izvēles darbinieks iesniedz nosūtītājas institūcijas vadītājam izvērtēšanai informāciju par dienesta vietā esošajām skolām un skolas izdevumus apliecinošus dokumentus. Nosūtītājas institūcijas vadītājs pieņem lēmumu par skolas izdevumu kompensāciju, pamatojoties uz nosūtītājas institūcijas vadītāja noteiktiem skolas izvēles apstiprināšanas kritērijiem. Izņēmuma gadījumā nosūtītājas institūcijas vadītājs var pieņemt lēmumu par kopējā mācību maksā neiekļautu izdevumu segšanu, kas ir objektīvi nepieciešami izglītības iegūšanai (piemēram, mācību programmā iekļautie obligātie pasākumi, centralizēti iegādājamie mācību materiāli, skolas transporta izdevumi).
	Priekšlikums
Priekšlikums papildināt 41. punktu ar iespēju iestādes vadītājam pieņemt lēmumu par skolas izdevumu kompensāciju, ņemot vērā piešķirto finanšu līdzekļu apmēru.
Piedāvātā redakcija
-
	Ilona Vrona (ZM)



